 Era sambata, tatal meu a venit dupa mine sa petrecem Pastele impreuna la Savarsin Eram foarte emotionata pentru ca nu mai imi vazusem bunicii de mult timp Drumul a fost lung dar frumos, pe geamul masinii se vedeau pomii infloriti Intr-un final am ajuns la casa bunicilor, cu ochii in lacrimi m-au luat in brate si pret de cateva minute m-au strans cu bucurie la piept si mi-au urat bun venit Ouale erau gata vopsite, cu totii asteptam sa se faca ora plecarii spre biserica Langa biserica oamenii aveau lumanarile in mana, asteptand sa vina preotul sa le dea Lumina Era minunat, se vedea bucuria in ochii oamenilor, se simtea cu adevarat spiritul de sarbatoare Iesise preotul din biserica, lumanarea sa parca prinse viata atunci cand oamenii se indreptau sa isi aprinda lumanarile In intunericul strazii se vedeau doar lumanarile oamenilor si se auzea cantecul Invierii: atunci am simtit spiritul de sarbatoare Dimineata cu totii ne-am adunat in jurul mesei, iar bucatele erau frumos asezate Fara sa ii deranjez de la masa am facut discret cateva poze la mancarea preparata Zilele treceau si simteam ca bunicii mei erau fericiti ca sunt acolo dar si tristi in acelasi timp din cauza plecarii mele Stateam pe banca din curte si ma gandeam, ma gandeam la cat de frumos este la bunicii mei, ma gandeam cat de norocoasa sunt ca am o familie iubitoare Gainile bunicii mele aveau o curte doar a lor in care mancau, alergau si in care ma gasea bunica si pe mine facand poze gainilor si florilor din gradina A venit ziua plecarii, nu voiam sa ma gandesc ca trebuie sa plec si sa ma intorc in acel oras destul de poluat, mi-am facut bagajele, cu grija, sa nu uit nimic Bunica era putin trista dar la fel si eu, amandoua taceam si priveam in gol sperand ca se va opri timpul in loc si ca nu voi mai pleca niciodata Bunicul meu era in dormitorul sau uitandu-se la televizor, m-am dus la el intr-un pat gol si atipisem cateva minute cand m-am trezit bunicul meu si-a cerut scuze in timp ce intindea o bacnota de 50 de lei spre mine spunandu-mi ca nu are mai mult, i-am multumit frumos si m-am dus sa vad daca tatal meu era gata de plecare Bunica pregatea caserolele in care sa imi puna prajituri, oua, branza si legume, cand vedeam ca era deja gata cu pachetul pentru mine, emotiile au devenit mai puternice, timpul trecea prea repede, cu aparatul foto in mana mai faceam cateva poze de ramas bun Am urcat in masina, bunicii mei ma salutau deja cu dor, toti aveam lacrimi in ochi dar nu le lasam sa curga pe obraji ca sa nu facem acea plecare mai trista decat era, le-am facut incet cu mana cu un zambet care ascundea tristetea Masina mergea incet, cu cat ne apropriam mai mult de casa cu atat mai mult cerul se intuneca Intr-un final am ajuns acasa, mama m-a primit ca de obicei cu o imbratisare calduroasa, mi-am luat la revedere de la tata si am urcat in apartament aratandu-i mamei fotografiile si povestindu-i tot ce se intamplase 